
REFERAT 

privind aprobarea proiectului “REABILITARE STRADA IANCU VĂCĂRESCU – tronsonul cuprins între B-dul Regele Carol şi spl. Tudor Vladimirescu”, Documentaţiei tehnico-economice şi Analizei cost-beneficiu, precum şi a cheltuielilor legate de proiect ce revin Municipiului Timişoara, în vederea accesării fondurilor nerambursabile prin Programul Operaţional Regional 2007-2013 aferent Axei prioritare 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere

“Reabilitare strada Iancu Văcărescu – tronsonul cuprins între B-dul Regele Carol şi spl. Tudor Vladimirescu”– obiectiv de investiţii prioritar pentru municipalitate – este cuprins  la poziţia nr. 17 în Lista de proiecte  prioritare din "Planul Integrat de Dezvoltare al Polului de Crestere Timisoara", aprobat prin  H.C.L. nr.137 din 27.04.2010 şi avizat prin Decizia Comitetului de Management  pentru Coordonarea Instrumentelor Structurale (CMC) nr. 14/31.03.2011.
În prezent, pe acest tronson funcţionează Piaţa Iosefin,  una din cele mai importante şi aglomerate pieţe agroalimentare din Timişoara.  De o parte şi alta a străzii se afla un front construit preponderent continuu, ce cuprinde   funcţiuni diverse printre care amintim: locuire colectivă, comert, servicii, sănătate ş.a.  Circulaţia auto se desfăşoară aleatoriu, pe o singură  bandă, iar locurile de parcare prevăzute, nu asigură nici pe departe necesarul aferent acestor funcţiuni. Acesta este motivul pentru care pe tot parcursul zilei, autovehiculele sunt parcate pe marginea străzii, iar traficul  auto dar şi circulaţia bicicliştilor şi pietonilor se  desfăşoara cu mare dificultate.
Trotuarele şi  carosabilul prezintă denivelări majore, fisuri multiple şi dislocari datorate vechimii şi utilizării neadecvate. Iluminatul stradal nu este adecvat  din punct de vedere calitativ şi cantitativ  zonei de intervenţie. Nu există piste de biciclisti, iar bordurile aferente  trecerilor de pietoni nu sunt adaptate presoanelor cu dizabilităţi locomotorii. 
Utilităţile existente se afla într-un grad avansat de uzura, şi necesită înlocuirea.  Locurile de parcare amenajate pentru clienţi, comercianţi dar şi riverani la intersecţiile cu b-dul Regele Carol I, respectiv Splaiul T. Vladimirescu sunt insuficiente pentru zona respectivă. Disfuncţionalităţile traficului semnalate în zonă conduc la perturbări în tot cartierul Iosefin.
Luând în considerare importanţa istorică şi economică a zonei precum şi dezvoltarea sa viitoare, în cadrul căreia au fost demarate lucrările de reabilitare a Piaţei Iosefin şi străzii I. Văcărescu pe tronsonul cuprins între Regele Carol I şi B-dul. 16 Decembrie 1989, municipalitatea îşi propune realizarea obiectivului de investiţie mai sus menţionat, prin atragerea unor fonduri europene nerambursabile prin Programul Operaţional Regional (POR) 2007-2013. 
Obiectivul strategic al POR 2007-2013 constă în sprijinirea unei dezvoltări economico-sociale durabile şi echilibrate teritorial, a tuturor regiunilor României, potrivit nevoilor şi resurselor specifice, cu accent pe sprijinirea dezvoltării durabile a polilor urbani de creştere, îmbunătăţirea mediului de afaceri şi a infrastructurii de bază, pentru a face din regiunile României locuri atractive pentru investiţii.

Axa prioritară 1 „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere” are ca scop creşterea calităţii vieţii şi crearea de noi locuri de muncă, prin reabilitarea infrastructurii urbane, inclusiv a serviciilor sociale, precum şi prin dezvoltarea serviciilor de sprijinire a afacerilor şi a antreprenoriatului.

Principalele rezultate  urmărite prin implemenetarea proiectului sunt:
- îmbunătăţirea infrastructurii tehnico-edilitarea, a  geometriei stradale şi a aspectului calitativ  al spaţiului publc;

- crearea de locuri de parcare;

- descongestionarea şi fluidizarea circulaţiei auto şi pietonale;
- amenajarea de spatii verzi si realizarea unei  fântâni arteziene;

În acest context, realizarea obiectivului „Reabilitare str. Văcărescu - pe tronsonul cuprins între b-dul Regele Carol şi Splaiul T.Vladimirescu”, în conformitate cu standardele de calitate şi normele specifice în vigoare, este necesară şi oportună, vizând o dezvoltare durabilă  a zonei şi a cartierului Iosefin. 

Documentaţia tehnico-economică cuprinzând  şi analiza cost-beneficiu a fost elaboprată de către  elaborate de către S.C. HALCROW ROMÂNIA S.R.L. în cadrul  Contractului  de servicii nr. 293/03.12.2009, în conformitate cu prevederile legislaţiei în vigoare şi cerinţele temei de proiectare,  au fost analizate şi avizate de către CTE.

Având în vedere aspectele mai sus menţionate şi  faptul că documentaţia tehnico economică constituie  etapa primordială în derularea investiţiei, 

Propunem

spre aprobarea comisiilor din cadrul Consiliului Local al Municipiului Timişoara

1. Proiectul „REABILITARE STRADA IANCU VĂCĂRESCU – tronsonul cuprins între B-dul Regele Carol şi spl. Tudor Vladimirescu”, în valoare totală de 8.281.564,16 lei în vederea accesării fondurilor nerambursabile prin Programul Operaţional Regional 2007-2013, Axa prioritară 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. - „Planuri integrate de dezvoltare urbană”, Sub-domeniul: „Poli de creştere”.

2. Documentaţia tehnico-economică şi Analiza cost-beneficiu în vederea realizării proiectului „REABILITARE STRADA IANCU VĂCĂRESCU – tronsonul cuprins între B-dul Regele Carol şi spl. Tudor Vladimirescu””, elaborate de către S.C. HALCROW ROMÂNIA S.R.L., cu principalii Indicatori tehnico-economici prevăzuţi în Anexa la prezentul referat.
3. Contribuţia proprie a Municipiului Timişoara la cofinanţarea proiectului din bugetul local cu suma de 133.867,71 lei, reprezentând 2% din totalul cheltuielilor eligibile a proiectului.
4. (1) Alocarea din bugetul local a sumei de 8.281.564,16 lei, alcătuită din:

a) T.V.A. aferent proiectului în valoare de 1.588.178,99 lei;
b) avansul necesar implementării optime a proiectului în valoare de 6.559.517,46 lei;

c)contribuţia proprie a Municipiului Timişoara în valoare de  133.867,71 lei
 (2) T.V.A. aferentă cheltuielilor eligibile în valoare de  1.588.178,99 lei, precum şi avansul în valoare de 6.559.517,46 lei necesar implementării optime a proiectului, vor fi rambursate de Autoritatea de Management pentru Programul Operaţional Regional 2007-2013, conform legislaţiei în vigoare în condiţiile rambursării/decontărilor ulterioare.

